Marlothii Safari House | LekkeSlaap
Marlothii Safari House: Hooffoto's
Adres: Kameelperdlaan 1483, Marlothpark, 1321, Mpumalanga
Marlothii Safari House is in die Marlothpark bewarea en vakansiedorpie in Mpumalanga, waar wilde diere rustig tussen die huise rondbeweeg.
Dié eenheid beskik oor 2 slaapkamers met dubbelbeddens op die grondvloer, 1 oopplan-kamer met 'n koningingrootte-bed op die eerste vloer en 'n driekwartbed in die sitkamer bo.'n Ekstra enkelbed kan ook bygevoeg word. Onder is daar 'n badkamer met 'n bad, stort en aparte toilet. Bo is daar nog 'n toilet en 'n buitestort op die dek.
Die ruim sitkamer en eetarea is bo en onder is daar 'n oopplan-kombuis en -eetarea. Die kombuis is volledig vir selfsorg toegerus. Die sitarea beskik oor gemaklik sitplek en 'n TV met 'n DStv-koppelpunt. Bring asb. jou eie DStv-dekodeerder en -slimkaart saam. Gaste het ook 'n wasmasjien tot hul beskikking.
Daar is houtdekke rondom die huis op die boonste vloer. Gaste kan lekker hier ontspan, die wild bewonder, asook die meer as 300 voëlspesies in die omgewing probeer identifiseer. Daar is ook nagapies om te voer.
Op die onderste verdieping is 'n lekker groot patio met 'n tafel, gemaklike rusbank, stoele, 'n plonspoel en braai-area. Daar is ook 'n lekker boma waar gaste om die kampvuur kan ontspan. Marlothii Safari House bied 'n ruim 210m²-dubbelverdiepinggrasdakhuis, wat die enigste instansie op 'n 2 060m²-staanplek is. Gaste kan die privaat swembad/plonspoel, braaigeriewe en boma-area benut.
Die diere besoek gereeld die omgewing, so maak seker jy het genoeg peuselhappies om vir hulle te gee! Die nagapies is mal oor jogurt en piesangs. Hulle sal sommer vroegaand kom aanklop op soek na kos.
'n Bespreking by Marlothii Safari House sluit in:
4.7 uit 5van 7 resensies vir Marlothii Safari House
Kameelperdlaan 1483, Marlothpark, 1321, Mpumalanga
Gaste dink Marlothii Safari House het 'n uitstekende ligging
https://travelground.imgix.net/AAEAAQAAAAAAAAAAAAAAJDE3OWNkYWFiLTIyNTUtNGFlMS1iNTNlLTA1ZGIzOTViNzMyMw?w=1440&h=960&fit=crop&auto=format Vanaf R1 400 per nag (plek vir 6) 7 5 1 5 1483 Kameelperd Avenue Marloth Park 1321 Mpumalanga 086 999 0018 14:00-22:00 10:00 -25.346715151994 31.764885597553